es gl hu en gl it gl en gl lt gl id gl fr gl gl gl gl en gl gl gl gl en pt gl gl en en gl en gl gl es gl eu gl en es gl en gl gl en en gl gl gl en ca pt en gl pt es gl
A nova consola de Microsoft chamarase… Xbox – Revista Morcego
Xbox Series X foi o nome que apareceu en pantalla durante a presentación da futura consola de Microsoft. Todo correcto até aí, pero tanto a prensa como a comunidade de xogadores emitiron as súas dúbidas sobre o nome oficial —e curto— polas redes sociais. Non é un nome pouco comercial? Non é longo para unha máquina? A empresa estadounidense quixo solucionar este asunto.
O nome oficial da futura consola non é outro que… Xbox, como a primeira máquina de sobremesa que foi lanzada ao mercado no ano 2001. Pode parecer estraño, pero a realidade é que se trata dun movemento bastante intelixente e cómodo para Microsoft, que pretende expandir a idea de Xbox como marca global e con diversas arestas.
A nova consola, que verá a luz a finais do 2020, vese que quere ser parte dun proxecto maior. Un plan que, case seguro, incluirá ao Game Pass como algo esencial, ademais do servizo xCloud. Series X ben podería funcionar como unha mecánica de márketing similar á dos teléfonos móbiles, cunha actualización da consola dentro duns anos que pase a chamarse ‘Y’ ou ‘ Z’, por exemplo. De todos os xeitos, aínda é para sacar a bóla de cristal.
O que si se confirmou é o tamaño concreto do próximo modelo. A torre, que se poderá poñer en posición vertical ou horizontal, terá unhas dimensións de 31×16 centímetros.
Creador de Morcego. Escribo cousas, falo de cousas e encántame escoitar cousas.
Podcast :: A Gruta de Gizamaluke (3×18)
O: 10 Xaneiro, 2021
Marshmello e o seu concerto para 10 millóns de xogadores
O: 3 Febreiro, 2019
Plataformas : Xbox Series X
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo